**Miskolcra látogat az Ez az a nap! június 1-jén**

**A teltházas budapesti Puskás Aréna és a debreceni Nagyerdei Stadion után idén a miskolci DVTK Stadionban kerül megrendezésre a nagyszabású keresztény zenei esemény.**

A 2000-es évek eleje óta zajló rendezvénysorozat kiemelt fellépője ebben az évben **Chris Tomlin**, a modern gospel egyik legismertebb képviselője lesz. A már Grammy-díjjal is elismert amerikai énekes-dalszerző világszerte többmillió lemezt adott el és az elmúlt évtizedekben a keresztény zenei mozgalom egyfajta szószólójává vált. A Time magazin egyenesen a legtöbbet énekelt előadóként jellemezte, ami nem csoda, hiszen olyan dalait, mint a *How Great Is Our God (Mily nagy Istenünk)* és az *Our God (Nincs más Isten)* Magyarországon is jól ismerik az egyházi közösségekben.

A magyar keresztény könnyűzene jeles képviselői is színpadra lépnek, úgy, mint **Pintér Béla, Tibes, Pajor Tamás, Csiszér László, az Agapé Worship, az EMaBISz Worship, a Magyar Continental Singers**, valamint a **Timothy&Tretí deň** Szlovákiából. A zene mellett az Ez az a nap! hagyományaihoz híven idén is kiemelt hangsúlyt kap az igehirdetés és a felekezetközi közös imádság a nemzetért és egész Európáért.

A június 1-jei esemény helyszíne a miskolci **DVTK Stadion** lesz. A program 16 óra és 22 óra között zajlik, kapunyitás 15 órakor. Jegyek 4500 Ft-tól kaphatók, csoportos vásárlás esetén kedvezmények érhetők el. A Kárpátaljéról érkezők ingyenesen regisztrálhatnak.

Minden további részlet megtalálható a [www.ezazanap.hu](http://www.ezazanap.hu) honlapon.

--

**Linkek:**

Jegyvásárlás: <https://ezazanap.hu/jegy/>

Facebook-esemény: <https://fb.me/e/1IXztDrYU>

Letölthető médiaanyagok: <https://ezazanap.hu/media/>

További részletek: <https://ezazanap.hu/ezazanap2024stadion/>

**Információk:**

**Ez az a nap! Stadion 2024**

**Helyszín**: DVTK Stadion, Miskolc  
**Dátum**: 2024. június 1.  
**Kapunyitás**: 15:00  
**Program**: 16:00-22:00

**Fellépők:**  
Chris Tomlin, Pintér Béla, Tibes, Pajor Tamás, Agapé Worship, EMaBISz Worship, Magyar Continental Singers, Csiszér László, Timothy&Tretí deň (SK).  
  
**Ülőhely**: 4500 Ft  
**Támogatói ülőhely**: 7500 Ft  
**Állóhely**: 6000 Ft  
**Csoportkedvezmény**: 5+1, 10+2, 20+5